Diari Oficial de la Generalitat Valenciana


Sumari del DOGV 3511, del 07-06-1999 (1999/4316)

Informació pública de les bases específiques per a la provisió, en propietat, d'una plaça d'auxiliar administratiu.
-------------------------------------------------------------------------------------------------------------------

### Dades del document

Número de DOGV
:   3511

Data del DOGV
:   07-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4316


Data del document
:   21-04-1999

Organisme emissor
:   Ajuntament de Banyeres de Mariola

Tipus de document
:   Convocatòria

Correcció d'errades

 Descriptors 

:   * Banyeres de Mariola
    * professió administrativa
    * concurs administratiu
    * administració local

Informació pública de les bases específiques per a la provisió, en propietat, d'una plaça d'auxiliar administratiu. [1999/4316]
  
Una vegada aprovades pel Plenari de l'ajuntament, en sessió de data 29 de març de 1999, les bases específiques per a la provisió, en propietat, d'una plaça d'auxiliar administratiu d'administració general inclosa en l'Oferta d'Ocupació Pública per a 1999, s'exposen al públic als efectes previstos en la legislació vigent:
  
Bases específiques d'auxiliar administratiu d'administració general.
  
Primera. Objecte de la convocatòria
  
És objecte d'aquestes bases regular el procés selectiu per cobrir una plaça vacant d'auxiliar administratiu d'administració general amb destinació a l'Oficina Tècnica. Aquesta plaça està inclosa en l'Oferta d'Ocupació pública per a 1999 i dotada pressupostàriament.
  
Sistema selectiu: concurs-oposició.
  
Segona. Requisits
  
Per poder ser admesos a la realització de les proves selectives, els aspirants han de reunir els següents requisits:
  
- Ser espanyol o tenir la nacionalitat de qualsevol dels altres estats membres de la Unió Europea.
  
- Tenir complits 18 anys d'edat i no excedir d'aquella en què falten menys de deu anys per a la jubilació forçosa per edat determinada per la legislació bàsica en matèria de funció pública.
  
- Estar en possessió del títol d'Ensenyament General Bàsic o Formació Professional de primer grau o en condicions d'obtenir-lo en la data en què acabe el termini de presentació d'instàncies.
  
- No patir malaltia o defecte físic que impedisca la realització de les corresponents funcions.
  
- No haver estat separat mitjançant expedient disciplinari, del servei a l'Estat, a les comunitats autònomes, o a les entitats locals, ni trobar-se inhabilitat per a l'exercici de les funcions públiques.
  
El compliment dels requisits esmentats estarà referit a la data en què finalitze el termini de presentació d'instàncies.
  
Tercera. Sol·licituds
  
Les persones que desitgen participar en les proves selectives corresponents hauran de sol·licitar-ho mitjançant instància, dirigida a l'alcalde, la qual es presentarà mitjançant el registre general d'aquest ajuntament, adjuntant el justificant d'haver satisfet els drets d'inscripció i també la documentació acreditativa dels mèrits al·legats i indicant-hi la plaça a què es presenta. A la instància s'haurà d'especificar si el primer exercici es realitzarà amb màquina manual o elèctrica.
  
Per poder ser admesos i participar en les proves selectives, a més a més de les circumstàncies personals i dels mèrits que s'al·leguen, els sol·licitants hauran de manifestar que reuneixen tots i cadascun dels requisits exigits.
  
Termini: el termini de presentació de sol·licituds serà de 20 dies naturals comptadors des de l'endemà de la publicació de la convocatòria al Boletín Oficial del Estado.
  
Lloc:
  
Les sol·licituds es presentaran al registre de l'ajuntament o en la manera que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta. Drets d'examen
  
L'import dels drets d'examen i de formació de l'expedient per a cadascuna de les proves selectives es fixa en 2.500 pessetes i només podrà ser tornat quan l'aspirant no haja estat admés a les proves per falta de requisits per a participar-hi.
  
Cinquena. Admissió d'aspirants
  
Una vegada haja finalitzat l'admissió de sol·licituds, l'alcaldia dictarà la resolució en el termini màxim d'un mes, on es declare aprovada la llista provisional d'aspirants admesos amb expressió de qui no ho siga i les causes.
  
La resolució es publicarà al Butlletí Oficial de la Província de València i al tauler d'anuncis de l'ajuntament a fi que en el termini dels 10 dies següents es puguen presentar reclamacions i s'indique el lloc i data d'inici dels exercicis i, si procedeix, l'ordre d'actuació dels aspirants, així com la composició i la data de constitució del tribunal actuant.
  
En el cas que no es produïsquen reclamacions, la llista provisional s'elevarà a definitiva sense necessitat de nova publicació.
  
Sisena. Tribunal qualificador
  
Composició
  
President: L'alcalde o membre de la corporació en qui delegue.
  
Secretari: El secretari d'aquest ajuntament o funcionari en qui delegue.
  
Vocals:
  
- Un representant de cada grup polític municipal.
  
- Un representant de la Generalitat Valenciana designat per la Direcció General d'Administració Pública.
  
- Un funcionari de la corporació.
  
La designació dels membres del tribunal inclourà la dels suplents respectius.
  
Abstenció i recusació
  
Quan concórrega en els membres del tribunal alguna de les circumstàncies previstes a l'article 28 de la Llei 30/1992, de 26 de novembre, s'abstindran d'intervenir i comunicaran aquesta circumstància a la presidència.
  
Els aspirants podran recusar-los en la manera prevista a l'article 29 de l'esmentada llei.
  
Constitució i actuació:
  
El tribunal no podrà constituir-se ni actuar sense l'assistència de més de la meitat dels membres, titulars o suplents indistintament. Així mateix, estarà facultat per resoldre les qüestions que puguen suscitar-se durant la realització de les proves, per adoptar els acords necessaris que garantisquen l'ordre d'aquestes en tot allò no previst en aquestes bases i per a la seua adequada interpretació.
  
De cada sessió el secretari estendrà un acta on es faran constar les qualificacions que es produïsquen en aquella.
  
Contra els acords del tribunal, es podrà interposar un recurs ordinari davant el Plenari de l'ajuntament en el termini d'un mes, d'acord amb allò previst a l'article 114 de la Llei 30/1992, de 26 de novembre.
  
Per a la resolució del recurs ordinari, se sol·licitarà un informe al tribunal actuant, que, si s'escau, es tornarà a constituir als efectes, d'acord amb allò establit en aquestes bases. L'informe vincularà l'organisme que ha de resoldre el recurs quan pretenga l'alteració de la proposta de nomenament.
  
Indemnitzacions per assistència als membres del tribunal:
  
Els membres del tribunal tindran dret a indemnitzacions per la seua assistència efectiva a les sessions que tinguen lloc, d'acord amb allò previst al Reial Decret 236/1988, de 4 de març, i quedarà classificat a l'efecte en la categoria tercera.
  
Setena. Inici i desenvolupament de les proves
  
El primer exercici començarà al lloc, el dia i l'hora que s'assenyale a la resolució per què s'aprove la relació d'admesos i exclosos. En la mateixa resolució, s'indicarà la data de la valoració de mèrits de la fase de concurs.
  
Els aspirants seran convocats en crida única. La no presentació a qualsevol dels exercicis en el moment de la seua crida comportarà la pèrdua de l'aspirant del dret a participar en l'exercici i en els successius i, conseqüentment, quedarà exclòs del procés selectiu, llevat els casos de força major lliurement apreciats pel tribunal.
  
Fase d'oposició:
  
L'exercici teòric i de caràcter obligatori i eliminatori consistirà a copiar a màquina, a una velocitat mínima de 250 pulsacions per minut, durant deu minuts, un text que es facilitarà als aspirants, i es valorarà el nombre de pulsacions netes, així com la correcta execució. La qualificació serà d'apte o no apte.
  
A efectes de puntuació, 280 pulsacions, si s'utilitzen màquines elèctriques, equivaldran a 250 pulsacions en màquina manual.
  
Per a la pràctica d'aquest exercici, els opositors hauran de presentar-se amb màquina d'escriure, manual o elèctrica, segons l'opció manifestada en la sol·licitud.
  
No s'admetrà la utilització de memòria en les màquines que posseïsquen. No s'autoritzen màquines provistes de cintes correctores. Seran eliminats aquells opositors que incomplisquen aquestes condicions.
  
El segon exercici, teòric i de caràcter obligatori i eliminatori consistirà a contestar un qüestionari tipus test de 50 preguntes amb respostes alternatives, de les quals només una serà la correcta i versarà sobre el temari contingut a l'annex. El temps màxim serà d'una hora.
  
Les contestacions errònies es valoraran negativament amb una penalització equivalent a un terç del valor de cada resposta correcta.. L'exercici es qualificarà de 0 a 10 punts, i s'haurà d'obtenir un mínim de 5 punts per superar-lo. De les cinquanta preguntes, quaranta correspondran a les matèries comunes i deu als temes específics relacionats amb el lloc de treball. Les respostes en blanc no sumaran ni restaran punts a efectes de puntuació.
  
El tercer exercici, obligatori i eliminatori, de caràcter pràctic, consistirà a resoldre per escrit un exercici pràctic, dirigit a apreciar la capacitat dels aspirants per a la composició, modificació i correcció de documents escrits. Aquesta prova es basarà en la tècnica del tractament de textos com a eina ofimàtica que permet el tractament automatitzat de la informació. La puntuació màxima d'aquest exercici serà de 10 punts, i s'hauran d'obtenir 5 per superar-lo.
  
El temps per a la realització d'aquest exercici, s'establirà pel tribunal i es donarà a conéixer als aspirants amb la suficient antelació.
  
Fase de concurs
  
Es valoraran els mèrits aportats segons la següent escala:
  
a) Per serveis prestats es valoraran, per cada any treballat, de la següent manera:
  
- En ajuntaments i en la mateixa categoria i/o especialitat de la plaça ofrenada: 0,30 punts.
  
- En altres administracions públiques i en la mateixa categoria i/o especialitat de la plaça ofrenada: 0,20 punts.
  
- En ajuntaments i en diferent categoria i/o especialitat de la plaça ofrenada: 0,15 punts.
  
La puntuació màxima per serveis prestats serà de 3 punts.
  
b) Per estar en possessió de la següent titulació:
  
- Títol llicenciat: 1 punt.
  
- Títol diplomat: 0,5 punts.
  
- Títol batxiller superior o FP 2: 0,25 punts.
  
La puntuació màxima per titulació serà d'un punt.
  
c) Per l'assistència a cursos relacionats amb les funcions a realitzar impartits per qualsevol de les administracions públiques a raó de:
  
- Durada entre 10 i 30 hores lectives: 0,25 punts.
  
- Durada entre 31 i 100 hores lectives: 0,50 punts.
  
- Durada entre 101 i 150 hores lectives: 0,75 punts.
  
- Més de 150 hores lectives: 1 punt.
  
La puntuació màxima per assistència a cursos serà de 3 punts.
  
d) Els coneixements de valencià acreditat amb certificat expedit i homologat per la Junta Qualificadora de Coneixements de Valencià d'acord amb el següent barem:
  
Oral: 0,25 punts.
  
Elemental: 0,50 punts.
  
Mitjà: 0,75 punts.
  
Superior: 1 punt.
  
Per al cas d'estar en possessió de diferents certificats únicament es valorarà el de màxima puntuació.
  
Vuitena. Publicitat de les qualificacions
  
Una vegada haja acabat la qualificació, el tribunal farà pública la relació d'aprovats per ordre de puntuació, la qual serà exposada al tauler d'anuncis i en el lloc on s'hagen realitzat els exercicis. D'acord amb aquesta llista, s'elevarà a l'organisme competent, a més a més de l'acta de cada sessió, la proposta de nomenament dels aspirants aprovats sense que en cap cas puga superar el nombre de places convocades.
  
Novena. Presentació de documents
  
Els opositors presentaran dins el termini de 30 dies naturals, comptadors des de la publicació de la llista d'aprovats, els documents acreditatius de les condicions per prendre part en la convocatòria que s'exigeixen en la base segona. La persona que, dins el termini indicat, excepte els casos de força major, no presenten la documentació dels requisits exigits, no podrà ser nomenada i quedaran anul·lades les seues actuacions.
  
Els opositors nomenats hauran de prendre possessió en el termini d'un mes comptador des de l'endemà a la notificació del nomenament.
  
A l'acte de presa de possessió la persona funcionària nomenada haurà de prestar jurament o promesa, d'acord amb la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana i al Reial Decret 707/1979, de 5 d'abril (Boletín Oficial del Estado 6 d'abril de 1979).
  
Deu. Incidències
  
El tribunal està facultat per resoldre els dubtes que es presenten i prendre els acords per al bon funcionament de l'oposició en tot allò no previst en aquestes bases.
  
Onze. Impugnació i revocació de la convocatòria
  
Contra aquestes bases que esgoten la via administrativa es podrà interposar un recurs contenciós administratiu, de conformitat amb l'article 25 de la Llei de Jurisdicció Contenciosa Administrativa 29/1998 de 13 de juliol, en el termini de dos mesos, comptadors des de l'endemà de la seua última publicació.
  
En qualsevol moment, sempre abans de la presentació de sol·licituds pels aspirants, el Plenari de l'ajuntament podrà modificar o deixar sense efecte la convocatòria mitjançant l'adopció de l'acord corresponent, el qual serà publicat en la manera prevista en la legislació vigent.
  
ANNEX I
  
A) Matèries comunes
  
Tema 1. La Constitució espanyola de 1978. Estructura i principis fonamentals, drets i deures. La Corona. Les Corts Generals. El poder judicial. El poder executiu: govern i administració pública. El Tribunal Constitucional i la reforma de la constitució. Organització territorial de l'Estat.
  
Tema 2. L'organització de l'administració de l'Estat. Organització central. Organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana: Principis generals d'organització. Competències, especial referència al règim local. Les Corts. El president de la Generalitat. El Govern valencià o Consell.
  
Tema 3. El règim local espanyol: Evolució històrica. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases de Règim Local.
  
Tema 4. La submissió de l'administració al dret. L'ordenament jurídic administratiu. Fonts. El reglament: concepte, naturalesa i classes. Límit de la potestat reglamentària. L'acte administratiu: concepte, elements i classes. Validesa i eficàcia. Silenci administratiu: execució dels actes administratius.
  
Tema 5. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del procediment Administratiu Comú. Els subjectes. Les fases del procediment administratiu. Procediments especials. Recursos administratius. Revisió d'ofici. Jurisdicció contenciosa administrativa: concepte.
  
Tema 6. Hisenda pública: principis constitucionals. Recursos: classes i elements. Gestió. Recaptació i inspecció de tributs. Organismes de l'administració tributària de l'Estat i de la Generalitat Valenciana.
  
Tema 7. L'ordenament comunitari: funció i caràcter. Tractats i drets derivats. Dret comunitari i dret dels països membres. Dret comunitari i comunitats autònomes. Origen, evolució i institucions de les comunitats europees. Especial referència a l'Acta Única Europea i el Tractat de Maastricht.
  
B) Matèries específiques d'aprofundiment en les matèries comunes
  
Tema 8. Les entitats locals: classes i potestats. El municipi: organització i competències. La província: organització i competències. Les mancomunitats i altres entitats locals. Règims especials de funcionament de les entitats locals: el Consell Obert. El mapa d'entitats locals de la Comunitat Valenciana i la tipologia municipal.
  
Tema 9. El municipi. El terme municipal. La població. L'empadronament. La potestat d'auto-organització de les entitats locals. El reglament orgànic municipal. Organismes necessaris i complementaris. Règim de funcionament dels organismes de govern de municipi. Règim de sessions i de votació. Informació i participació ciutadana. L'estatut dels membres de les corporacions locals.
  
Tema 10. Potestat reglamentària. Les ordenances municipals: concepte i classes. Procediment d'aprovació. Els bans de l'alcaldia. La publicació de les normes locals. Límits de potestat reglamentària local.
  
Tema 11. Intervenció de les entitats locals en l'activitat dels particulars. Les llicències. La potestat sancionadora i el procediment sancionador. Les subvencions. El planejament urbanístic. Classes de sòl.
  
Tema 12. Principis generals de la contractació administrativa local. Règim jurídic dels béns de domini públic i dels béns patrimonials. Serveis públics locals: maneres de gestió. El planejament urbanístic.
  
Tema 13. Règim jurídic del personal al servei de l'administració local.. Oferta pública. Selecció. Els funcionaris de les entitats locals. Drets i deures dels funcionaris de l'administració local. Retribucions. La Seguretat Social. Règim disciplinari. Personal laboral, interí i eventual.
  
Tema 14. Recursos de les hisendes locals: enumeració i concepte. Principis generals. Imposició i ordenació de tributs locals. Ordenances fiscals: contingut i aprovació.
  
Tema 15. El pressupost municipal: contingut, aprovació, execució i liquidació. Modificació de crèdit.
  
Tema 16. Funcions pròpies de la subescala d'auxiliars de l'administració local. Atenció al públic: acollida i informació a l'administrat. Els serveis d'informació administrativa.
  
Tema 17. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació.
  
Tema 18. Disposicions legals sobre normalització i documentació administrativa. Escrits oficials. Principis generals de la normalització del llenguatge administratiu: ús no sexista. Ús oficial del valencià: Llei d'Ús i Ensenyament del Valencià.
  
Tema 19. Concepte de document. Anàlisis documental: documents oficials. Formació de l'expedient. Documentació de recolzament informàtic.
  
Tema 20. Registre de documents. Registre general: d'entrada i eixida de documents registrables. Repartiment i classificació dels documents.
  
Tema 21. Concepte d'arxiu. Funcions de l'arxiu. Classes d'arxiu.
  
Tema 22. El concepte d'informàtica. Desenvolupament històric. La informació i l'ordinador electrònic. Nocions sobre microordinadors. Elements físics. Sistema operatiu. Programes d'aplicació.
  
Tema 23. L'automatització d'oficines. Concepte i aplicacions. Sistemes físics i lògics. El tractament de textos. Arxiu i agenda electrònica. El full electrònic de càlcul. Els gràfics d'oficina. El correu electrònic.
  
C) Matèries específiques relacionades amb el lloc de treball.
  
Tema 24. La intervenció de l'administració en l'activitat privada. Les tècniques autoritzades.
  
Tema 25. Règim urbanístic de la propietat del sòl. Règim del sòl urbà i urbanitzable. Règim del sòl no urbanitzable.
  
Tema 26. El planejament urbanístic del territori.
  
Tema 27. Execució del planejament La gestió urbanística.